Patent LV-15395-B (LV)
Inventor: LONG WENKAI
IPC: G08C17/00
Filed: 2018-12-07
Abstract: 1. Tualete, kas satur noskalošanas rokturi, kas atrodas uz tualetes poda ūdens tvertnes korpusa; leņķa vārstu ūdens plūsmas ievadīšanai ūdens tvertnē pa ūdens ieplūdes cauruli; gumijas blīvējuma starpliku, kas atrodas virs ūdens ieplūdes caurules, lai apturētu ūdens ieplūšanu, noslēdzot ūdens ieplūdes cauruli, kad pludiņš uzpeld; un gumijas blīvgredzenu, kas atrodas ūdens tvertnē, turklāt tualete papildus satur daudzus drenāžas atvērumus, kas ir izvietoti pa tualetes poda pamatnes apakšējās sienas perimetru, kas atšķiras ar to, ka tualete satur „Bluetooth” saziņas saskarni, kas ir novietota uz tualetes poda ūdens tvertnes. 2. Tualete saskaņā ar 1. pretenziju, kur tualete papildus satur stūri, kas atrodas tualetes poda priekšpusē, lai ļautu lietotājam kontrolēt tualetes poda kustību uz priekšu. 3. Tualete saskaņā ar 2. pretenziju, kur tualete papildus ietver šādas ierīces: a) balss ievadīšanas ierīci tualetes poda lietotāja ievadīta balss vadības signāla saņemšanai; b) balss pārveidošanas ierīci, kas ir savienota ar balss ievadīšanas ierīci balss vadības signāla saņemšanai un balss vadības signāla pārveidošanai par balss vadības komandu; c) iegulto apstrādes ierīci, kas ir savienota ar balss pārveidošanas ierīci tualetes poda vadīšanai ar balss vadības komandām balss vadības režīmā; d) tipa noteikšanas ierīci cilvēka rumpja modeļa noteikšanai; e) attēla iegūšanas ierīci, tualetes poda lietotāju datu augstas izšķirtspējas attēla iegūšanai; f) mēroga normalizēšanas ierīci, kas ir savienota ar attēla iegūšanas ierīci augstas izšķirtspējas lietotāja attēlu saņemšanai un augstas izšķirtspējas lietotāja attēla mēroga normalizējošai apstrādei; g) trokšņa komplicētības pakāpes noteikšanas ierīci, kas ir savienota ar mēroga normalizēšanas ierīci normalizētu attēlu saņemšanai un trokšņa komplicētības pakāpes noteikšanai; h) attēla sadalīšanas ierīci, kas ir savienota ar trokšņa komplicētības pakāpes noteikšanas ierīci, informācijas par attēla trokšņa komplicētības pakāpi saņemšanai un sadalīšanai fragmentos; i) kombinēto filtra ierīci, kas ir savienota ar attēla sadalīšanas ierīci vairāku attēla fragmentu saņemšanai un turpmākai katra attēla fragmenta apstrādei; j) atslēgas punkta pozicionēšanas ierīci, kas ir savienota ar kombinēto filtra ierīci, kombinētā filtra attēla iegūšanai un attiecīgo N atslēgas punktu patreizējās atrašanās vietas saskaņā ar N atslēgas punktu formām noteikšanai kombinētā filtra attēlā; k) pozas noteikšanas ierīci, kas ir attiecīgi savienota ar atslēgas punktu pozicionēšanas ierīci un tipa noteikšanas ierīci, novirzes vektoru katra N atslēgas punkta pašreizējās atrašanās vietas attiecībā pret atbilstošā atslēgas punkta atrašanās vietu noteikšanai, N novirzes vektoru iegūšanai, un pašreizējā ķermeņa stāvokļa un pozas noteikšanai saskaņā ar N punktu novirzes vektoriem, turklāt iegultā apstrādes ierīce ir savienota ar pozas noteikšanas ierīci, informācijas par pašreizējo ķermeņa stāvokli un pozu saņemšanai un atbilstošai tualetes poda vadīšanai. 4. Tualete saskaņā ar 3. pretenziju, kur tualete papildus satur režīma kontroles pogu, tualetes poda pārslēgšanai no ķermeņa formas vadības režīma uz balss vadības režīmu un otrādi. 5. Tualete saskaņā ar 4. pretenziju, kur balss ievadīšanas ierīce, balss pārveidošanas ierīce un iegultā apstrādes ierīce atrodas uz tualetes poda ūdens tvertnes korpusa.